Държавен вестник, бр. 14, 2016 г., стр. 13

БРОЙ  14	
Д Ъ Р Ж А В Е Н  В Е С Т Н И К 	
СТР.  13  
КОНСТИТУЦИОНЕН СЪД
Правилник за изменение и допълнение на 
Правилника за организация на дейността на 
Конституционния съд (обн., ДВ, бр. 106 от 
1991 г.; попр., бр. 3 от 1992 г.; изм. и доп., бр. 35 
от 1999 г., бр. 8 от 2001 г., бр. 71 от 2012 г., 
бр. 50 от 2014 г.)
§ 1. Създава се нов чл. 5а със следното 
съдържание:
„Чл. 5а. Конституционният съд приема пра-
вила за избор на председател.“
§ 2. В чл. 6 се правят следните изменения 
и допълнения:
1. В ал. 1:
а) точка 5 се отменя;
б) създават се нови т. 9, 10, 11, 12 и 13 със 
следното съдържание:
„9. утвърждава вътрешни правила за работата 
на администрацията на съда;
10. назначава, освобождава от длъжност и на-
лага дисциплинарни наказания на служителите;
11. утвърждава длъжностните характеристики 
на служителите; 
12. определя състава на делегации при 
посещения в чужбина след консултации със 
съответните съдии;
13. при необходимост създава работни групи 
или комисии по въпроси на организацията на 
дейността на съда.“
2. В ал. 2 се създава ново изречение второ:
„В отсъствие на най-възрастния съдия замест-
ването се осъществява от следващия по възраст 
съдия.“
§ 3. Създава се нов чл. 7а със следното 
съдържание:
„Чл. 7а. Съдиите в Конституционния съд 
ползват правни и технически сътрудници в 
съответствие с чл. 10, ал. 3 от Закона за Кон-
ституционен съд.“
§ 4. Създава се нов чл. 7б със следното 
съдържание:
„Чл. 7б. Съдиите с изтекъл мандат имат 
право да посещават съда, като за целта им се 
издават служебни карти по образец, утвърден 
от председателя.“
§ 5. В чл. 8 се създава ново изречение второ 
със следното съдържание: „Конституционният 
съд поддържа интернет сайт, на който издава 
в електронен вид годишника по чл. 14, ал. 7 
от Закона за Конституционен съд и обявява 
новините, свързани с дейността на съда.“
§ 6. Член 10 се отменя.
§ 7. Член 11 се изменя така:
„Чл. 11. (1) Администрацията на Конституци-
онния съд се ръководи от главен секретар и се 
обособява в дирекция „Обща администрация“ 
и дирекция „Специализирана администрация“. 
Със заповед на председателя на Конституци-
онния съд в дирекция „Обща администрация“ 
могат да се създават отдели.
(2) За главен секретар се назначава лице с 
висше юридическо образование или с магис-
търска степен по публична администрация или 
икономика.
(3) Длъжностите в администрацията, които 
се заемат по трудово и служебно правоотно-
шение, се определят от председателя на съда. 
Главният секретар, директорите на дирекции 
и правните експерти в дирекция „Специализи-
рана администрация“ заемат длъжностите си 
по служебно правоотношение.“
§ 8. В чл. 14 се правят следните изменения:
1. Алинея 4 се изменя така:
„(4) Конституционният съд приема вътрешни 
правила, с които урежда въпросите на запла-
щането, отпуските, обезщетенията и команди-
роването на съдии и служители.“
2. Създава се нова ал. 5 със следното съ-
държание:
„(5) Конституционният съд приема класи-
фикатор на длъжностите в администрацията 
и щатно разписание на длъжностите и служи-
телите.“
§ 9. В чл. 17 се създава нова т. 9 със след-
ното съдържание:
„9. Висшия адвокатски съвет.“
§ 10. В чл. 18 се правят следните изменения 
и допълнения:
1. В ал. 2:
а) в т. 2 думите „и седалището (адреса)“ се 
заличават;
б) точка 3 се заличава.
2. Създава се нова ал. 4 със следното съ-
държание:
„(4) Когато Конституционният съд е сезиран 
при условията на чл. 150, ал. 2 от Конституцията, 
към искането се прилагат заверени преписи от 
материалите по делото, относими към предмета 
на искането.“
3. Алинеи 4 и 5 стават съответно ал. 5 и 6.
§ 11. В чл. 20 се създава нова ал. 3 със след-
ното съдържание:
„(3) Постъпилите искания се обявяват на 
интернет сайта на съда след получаването им, 
а становищата и експертните заключения по 
делата – след приключването на делото.“
§ 12. Създава се нов чл. 20а със следното 
съдържание:
„Чл. 20а. (1) С определението за допускане 
на искането Конституционният съд конституира 
заинтересуваните институции и им дава срок 
да представят становище.
(2) С определението съдът може да покани 
да предложат становище и заинтересувани от 
предмета на делото неправителствени, съсловни, 
синдикални и други организации.
(3) Съдът по своя преценка може да покани 
изтъкнати специалисти от науката и практиката 
да дадат писмено правно мнение по предмета 
на делото. Те не получават възнаграждение, а 
дадените от тях мнения се обявяват на интернет 
сайта с тяхно съгласие.“